3 หุ้นกอดคอร่วงหนัก! นักลงทุนขายทำกำไรรับเครื่องหมาย XD วันแรก
3 หุ้นร่วงหนัก! นักลงทุนขายทำกำไรรับเครื่องหมาย XD วันแรก
14 มี.ค. 2562

ผู้สื่อข่ายงานว่า ล่าสุด ณ เวลา 10.41 น. ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE อยู่ที่ 4.82 บาท ลบ 0.06 บาท หรือ 1.23% สูงสุดที่ 4.86 บาท ต่ำสุดที่ 4.80 บาท ด้วยมูลค่าซื้อขาย 136 ล้านบาท
โดย TRUE ปันผลจากงวดดำเนินงานวันที่ 1 ม.ค. 2561 ถึงวันที่ 30 ธ.ค. 2561  เป็นเงินสด 0.09 บาทต่อหุ้น และกำหนดจ่ายปันผลวันที่ 29 พ.ค.2562
ส่วนราคาหุ้น บริษัท แสนสิริ จำกัด (มหาชน) หรือ SIRI อยู่ที่ 1.31 บาท ลบ 0.09 บาท หรือ 6.43% สูงสุดที่ 1.32 บาท ต่ำสุดที่ 1.30 บาท ด้วยมูลค่าซื้อขาย 26.33 ล้านบาท
โดย SIRI ปันผลจากงวดดำเนินงานวันที่ 1 ม.ค. 2561 ถึงวันที่ 30 ธ.ค. 2561  เป็นเงินสด 0.08 บาทต่อหุ้น และกำหนดจ่ายปันผลวันที่ 14 พ.ค.2562
ด้าน ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS อยู่ที่ 8.45 บาท ลบ 0.95 บาท หรือ 10.11% สูงสุดที่ 8.50 บาท ต่ำสุดที่ 8.25 บาท ด้วยมูลค่าซื้อขาย 6.49 ล้านบาท
โดย TKS ปันผลจากงวดดำเนินงานวันที่ 01 ก.ค. 2561 ถึงวันที่ 31 ธ.ค. 2561 และกำไรสะสม เป็นหุ้นปันผลในอัตรา 10 หุ้นเดิม : 1 หุ้นปันผล และเป็นเงินสด 0.37 บาทต่อหุ้น และกำหนดจ่ายปันผลวันที่ 17 พ.ค.2562
ทั้งนี้ 3 หลักทรัพย์เครื่องหมาย XD วันนี้ (14 มี.ค.) เป็นวันแรก ซึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล